

**KŐRÖSTETÉTLEN KÖZSÉG ÖNKORMÁNYZAT**

**2745 KŐRÖSTETÉTLEN**, Kocséri út 4.

***Tel.: 53/368-005, fax: 53/568-501***

Ügyiratszám: C/ /2024. Tárgy: hozzájárulás a Ceglédi Többcélú Kistér-

Előterjesztő: Pásztor Roland polgármester ségi Társulás által biztosított szociális el-

Szakmai előterjesztő: Dr. Diósgyőri Gitta címzetes főjegyző, látásokról és azok térítési díjairól szóló

Ügyintéző: Sziváki Ibolya vezető-főtanácsos önkormányzati rendelet módosításához,

Melléklet: társulási tanácsi határozat, megkere-

sés, rendelettervezet;

**ELŐTERJESZTÉS**

**Kőröstetétlen Község Önkormányzat Képviselő-testületének 2024. május 21-ei ülésére**

**Tisztelt Képviselő-testület!**

Cegléd Város Önkormányzatának *a Ceglédi Többcélú Kistérségi Társulás által biztosított személyes gondoskodást nyújtó ellátásokról, azok igénybevételéről, valamint az ellátások térítési díjainak megállapításáról szóló* 11/2014. (IV. 30.) önkormányzati rendelete (a továbbiakban: térségi rendelet), 2014. október 1-jén lépett hatályba. Ezen önkormányzati rendelet megalkotásához a társulás valamennyi társult önkormányzatának képviselő-testületének hozzájárulását írja elő *a jogalkotásról szóló* 2010. évi CXXX. törvény (a továbbiakban: Jat.) 5. § (5) bekezdése.

*A szociális igazgatásról és szociális ellátásokról szóló* 1993. évi III. törvény (a továbbiakban: Szt.)115. § (1) bekezdése szerint: „Az **intézményi térítési díj** a személyes gondoskodás körébe tartozó szociális ellátások ellenértékeként megállapított összeg (a továbbiakban: intézményi térítési díj). **Az intézményi térítési díjat a fenntartó tárgyév április 1-jéig állapítja meg.** **Az intézményi térítési díj összege nem haladhatja meg a szolgáltatási önköltséget.** **Az intézményi térítési díj év közben** **egy alkalommal**, támogatott lakhatás esetében két alkalommal **korrigálható.** Az intézményi térítési díjat integrált intézmény esetében szolgáltatásonként (…) kell meghatározni, ilyen esetben az önköltség számítása során a közös költségelemeket a szolgáltatásonkénti közvetlen költségek arányában kell megosztani.”

A Pest Vármegyei Kormányhivatal Gyámügyi és Igazságügyi Főosztálya helyszíni ellenőrzést tartott 2024. április 10-11. napján a Ceglédi Többcélú Kistérségi Társulás Humán Szolgáltató Központja 2740 Abony, Köztársaság út 6. szám alatti telephelyén az alábbi szolgáltatások, ellátások tekintetében: szociális étkeztetés szociális konyha, házi segítségnyújtás, nappali ellátás időskorúak nappali ellátása, támogató szolgáltatás, közösségi ellátások pszichiátriai betegek részére nyújtott közösségi alapellátás. Az ellenőrző hatóság észrevételezte, hogy

* a szociális étkeztetés szociális konyha szolgáltatás esetén az intézményi térítési díj házhozszállítás esetén nem megfelelően került megállapításra;
* házi segítségnyújtás szociális segítés esetén nem készült önköltségszámítás, illetve nem került megállapításra intézményi térítési díj, valamint
* támogató szolgáltatás esetén intézményi térítési díj nem került megállapításra a szállítás tekintetében.

Az intézmények a térítési díjak tekintetében is elvégezték a térségi rendelet felülvizsgálatát figyelembe véve a hatósági ellenőrzés megállapításait. Módosítási javaslattal éltek a házi segítségnyújtás (személyi gondozás, szociális segítés), a szociális étkeztetés, a szociális étkeztetéshez kapcsolódó étel házhozszállítása, valamint a támogató szolgáltatás térítési díjai vonatkozásában – figyelembe véve *a személyes gondoskodást nyújtó szociális ellátások térítési díjáról szóló* 29/1993. (II.17.) Korm. rendelet 6. §-ában meghatározott a napi személyi térítési díj maximális mértékére vonatkozó rendelkezéseket.

A ceglédi székhelyű intézmény az általa nyújtott szolgáltatás tekintetében díjemelési javaslatot terjesztett a társulási tanács elé. A javaslat értelmében az alábbi változtatásokra kerülne sor a jóváhagyás esetén:

* A Ceglédi Kistérségi Szociális Szolgáltató és Gyermekjóléti Központ (2700 Cegléd, Bajcsy-Zsilinszky út 1.) által nyújtott szolgáltatások vonatkozásában az idősek otthona intézményi térítési díjai továbbra is egységesen kerülnek megállapításra az átlagos ápolást, gondozást igénylő személy ellátása, a demens betegek bentlakásos intézményi ellátása és az emelt színvonalú bentlakásos ellátása esetén. **Az intézményi térítési díj mértéke 5.040,- Ft/napról 5.800,- Ft/napra módosulna.** (A tervezett díjemelésről az intézmény lakói az idei év első hónapjaiban tájékoztatást kaptak.)
* Az idősek nappali ellátását igénybe vevő demens személyek esetén nem választható külön a nappali ellátás és a szociális étkeztetés díja, ezért egy új díjkategória kerülne bevezetésre a demens személyek esetében, melynek mértékét **770,- Ft/nap/fő**ben javasolja az intézmény megállapítani. (Ez az új díjkategória a demens személyek nappali ellátásának és az étkezésüknek a díját együttesen rögzíti.)

A CTKT Társulási Tanácsa az 5/2024. (IV. 17.) határozatával kezdeményezte a társult önkormányzatok képviselő testületeinél a térségi rendelet módosítását.

A szociális igazgatásról és szociális ellátásokról szóló 1993. évi III. törvény 92. § (1) bekezdésének b) pontjára, a Jat. 5. § (5) bekezdéséreés a társulási megállapodás 49. pontjára figyelemmel képviselő-testületünk hozzájárulása szükséges a székhely önkormányzat ismételt jogalkotásához. (A Társulás tárgybani előterjesztése elérhető a [www.ctkt.hu/kozerdeku/index.php?t=26](http://www.ctkt.hu/kozerdeku/index.php?t=26) weboldalon a 2024. április 17-ei előterjesztések között.)

Amennyiben az előterjesztés mellékletét képező rendelettervezetet valamennyi társult önkormányzat elfogadásra javasolja a székhely önkormányzatnak, akkor kerülhet sor a székhelyönkormányzat képviselő-testülete általi döntésre, a jelenleg hatályos kistérségi rendeletnek a módosítására.

A hatályos kistérségi rendelet elérhető a [www.njt.hu](http://www.njt.hu/) és a [www.cegled.asp.lgov.hu](http://www.cegled.asp.lgov.hu) weboldalakon.

A döntéshozatal a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) az Mötv. 46. § (1) bekezdése alapján, a (2) bekezdésben foglaltakra figyelemmel **nyilvános** ülés keretében, az Mötv. 50. §-a és a 42. § 1. pontja alapján **minősített** többségű szavazati arányt igényel.

Kőröstetétlen, 2024. május 15.

Pásztor Roland

polgármester

**Határozati javaslat**

**Kőröstetétlen Község Önkormányzatának Képviselő-testülete**

1. hozzájárulását adja *a jogalkotásról szóló* 2010. évi CXXX. törvény 5. § (5) bekezdésére figyelemmel Cegléd Város Önkormányzatának *a Ceglédi Többcélú Kistérségi Társulás által biztosított személyes gondoskodást nyújtó ellátásokról, azok igénybevételéről, valamint az ellátások térítési díjainak megállapításáról szóló* 11/2014. (IV. 30.) önkormányzati rendeletének a jelen határozat elválaszthatatlan mellékletét képező rendelettervezet szerinti módosításához.
2. utasítja a Ceglédi Közös Önkormányzati Hivatalt a szükséges intézkedések megtételére.

Határidő: 2024. június 30. Felelős: Dr. Diósgyőri Gitta címzetes főjegyző

*Melléklet a határozati javaslathoz*

**Cegléd Város Önkormányzata Képviselő-testületének**

**…/…. (… …) önkormányzati rendelete**

**a Ceglédi Többcélú Kistérségi Társulás által biztosított személyes gondoskodást nyújtó ellátásokról, azok igénybevételéről, valamint**

**az ellátások térítési díjainak megállapításáról szóló**

**11/2014. (IV. 30.) önkormányzati rendelet módosításáról**

Cegléd Város Önkormányzatának Képviselő-testülete a szociális igazgatásról és szociális ellátásokról szóló 1993. évi III. törvény 92. § (1) bekezdésének *b)* pontjában kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8. pontjában, és ajogalkotásról szóló 2010. évi CXXX. törvény 5. § (5) bekezdésében meghatározott feladatkörében eljárva, a szociális, gyermekjóléti szolgáltatások és ellátások feladatkörében eljáró Abony Város Önkormányzata, Albertirsa Város Önkormányzata, Ceglédbercel Község Önkormányzata, Csemő Község Önkormányzata, Dánszentmiklós Község Önkormányzata, Jászkarajenő Község Önkormányzata, Kocsér Község Önkormányzata, Kőröstetétlen Község Önkormányzata, Mikebuda Község Önkormányzata, Nyársapát Község Önkormányzata, Tápiószőlős Község Önkormányzata, Törtel Község Önkormányzata és Újszilvás Község Önkormányzata véleményének kikérésével a következőket rendeli el:

**1. §**

ACeglédi Többcélú Kistérségi Társulás által biztosított személyes gondoskodást nyújtó ellátásokról, azok igénybevételéről, valamint az ellátások térítési díjainak megállapításáról szóló 11/2014. (IV. 30.) önkormányzati rendelet *1. melléklete* helyébe az *1. melléklet* lép.

**2. §**

ACeglédi Többcélú Kistérségi Társulás által biztosított személyes gondoskodást nyújtó ellátásokról, azok igénybevételéről, valamint az ellátások térítési díjainak megállapításáról szóló 11/2014. (IV. 30.) önkormányzati rendelet *2. melléklete* helyébe a *2. melléklet* lép.

**3. §**

Ez a rendelet a kihirdetését követő hónap első napján lép hatályba.

Dr. Diósgyőri Gitta s. k. Dr. Csáky András s. k.

címzetes főjegyző polgármester

1*. melléklet a …/……. (…. ….) önkormányzati rendelethez*

*„1. melléklet a 11/2014. (IV. 30.) önkormányzati rendelethez*

**A Ceglédi Többcélú Kistérségi Társulás Humán Szolgáltató Központjának**

**(2740 Abony, Szilágyi Erzsébet u. 3.) intézményi térítési díjai**

**1. Az időskorúak klubja:**

Az időskorúak klubjának intézményi térítési díja: 0 Ft/nap/fő

**2. A házi segítségnyújtás:**

2.1. A házi segítségnyújtás (szociális segítés, személyi gondozás) intézményi térítési díja: **815,- Ft/óra**

2.2. Az ellátásért fizetendő személyi térítési díjak meghatározása:

|  |  |  |  |
| --- | --- | --- | --- |
|  | **Jövedelmek forintban** | **Személyi gondozási óradíj Ft/óra** | **Szociális segítés óradíj Ft/óra** |
| 2.2.1. | 42.750 alatt | **120,-** | **120,-** |
| 2.2.2. | 42.751 – 85.500 | **335,-** | **335,-** |
| 2.2.3. | 85.501 – 105.500 | **420,-** | **420,-** |
| 2.2.4. | 105.501 – 142.500 | **455,-** | **455,-** |
| 2.2.5. | 142.501 – 160.500 | **575,-** | **575,-** |
| 2.2.6. | 160.501 felett | **815,-** | **815,-** |

**2.3. Kőröstetétlen településen a szociális segítés ingyenes, de a személyi gondozás térítésidíj köteles a 2.2. pont szerint.**

**3. Szociális étkeztetés:**

3.1. A szociális étkeztetés intézményi térítési díja: **720,- Ft/nap**

3.2. Az ellátásért fizetendő személyi térítési díjak meghatározása:

|  |  |  |
| --- | --- | --- |
|  | **Jövedelmek forintban** | **Étkezési díj Ft/nap** |
| 3.2.1. | 28.500 alatt | **0,-** |
| 3.2.2. | 28.501 – 55.750 | **265,-** |
| 3.2.3. | 55.751 – 85.500 | **480,-** |
| 3.2.4. | 85.501 – 105.500 | **600,-** |
| 3.2.5. | 105.501 – 125.500 | **660,-** |
| 3.2.6. | 125.501 felett | **720,-** |

3.3. Az étel házhozszállítás intézményi térítési díja: **300,- Ft/nap**

3.4. Az ellátásért fizetendő személyi térítési díjak meghatározása:

|  |  |  |
| --- | --- | --- |
|  | **Jövedelmek forintban** | **Kiszállítási díj Ft/nap** |
| 3.4.1. | 28.500 alatt | **0,-** |
| 3.4.2. | 28.501 – 55.750 | **15,-** |
| 3.4.3. | 55.751 – 85.500 | **70,-** |
| 3.4.4. | 85.501 – 105.500 | **180,-** |
| 3.4.5. | 105.501 – 125.500 | **240,-** |
| 3.4.6. | 125.501 felett | **300,-** |

**4. Támogató szolgálat:**

4.1. A személyi segítés intézményi térítési díja: **600,- Ft/óra**

4.2. Az ellátásért fizetendő személyi térítési díjak meghatározása:

|  |  |  |
| --- | --- | --- |
|  | **Jövedelmek forintban** | **Gondozási óradíj Ft/óra** |
| 4.2.1. | 42.750 alatt | **120,-** |
| 4.2.2. | 42.751 – 70.500 | **300,-** |
| 4.2.3. | 70.501 – 95.500 | **335,-** |
| 4.2.4. | 95.501 – 120.500 | **480,-** |
| 4.2.5. | 120.501 – 142.500 | **540,-** |
| 4.2.6. | 142.501 felett | **600,-** |

* 1. A támogató szolgálat – gépkocsi használat, szállítás díja a szociális igazgatásról és szociális ellátásokról szóló 1993. évi III. törvény (a továbbiakban: Szoc. tv.) 65/C. § (4) bekezdésében meghatározott szociálisan rászorultnak minősülő súlyosan fogyatékos személy esetén:

A gépkocsi használat, szállítás intézményi térítési díja: **145 Ft/km.**

|  |  |  |
| --- | --- | --- |
|  | **Jövedelmek forintban** | **gépkocsi használat Ft/km** |
| 4.3.1. | 0 – 28.500 | **50,-** |
| 4.3.2. | 28.501 felett | **145,-** |

4.4. A Szoc tv. 65/C. § (4) bekezdésében meghatározott nem fogyatékos személy esetén:

4.4.1. Abony város közigazgatási területén belül: **300 Ft/km**

4.4.2. Abony város közigazgatási területén kívül: **240 Ft/km**”

”

*2. melléklet a …/……. (…. ….) önkormányzati rendelethez*

*„2. melléklet a 11/2014. (IV. 30.) önkormányzati rendelethez*

**A Ceglédi Kistérségi Szociális Szolgáltató és Gyermekjóléti Központ**

**(2700 Cegléd, Bajcsy- Zsilinszky út 1.) intézményi térítési díjai:**

**1. Az idősek otthona intézményi térítési díja:**

1.1. átlagos ápolást, gondozást igénylő személy ellátása, demens betegek bentlakásos intézményi ellátása, emelt színvonalú bentlakásos ellátása**: 5.800,- Ft/nap**

1.2. Az emelt színvonalú ellátás igénybevétele esetén fizetendő egyszeri hozzájárulás összege a mindenkor hatályos költségvetési törvényben megállapított, az egy ellátott után járó tárgyévi állami támogatás hétszerese lehet. Ennek alapján a fizetendő egyszeri hozzájárulás összege: 2.760.000,- Ft/fő.

**2. A házi segítségnyújtás**

**2.1. intézményi térítési díj (szociális segítés, személyi gondozás): 815,- Ft/óra**

2.2. Az ellátásért fizetendő személyi térítési díjak meghatározása:

|  |  |  |  |
| --- | --- | --- | --- |
|  | Jövedelmek forintban | Személyi gondozás óradíj Ft/óra | Szociális segítés óradíj Ft/óra |
| 2.2.1. | 42.750 alatt | 120,- | 120,- |
| 2.2.2. | 42.751 – 62.000 | 190,- | 190,- |
| 2.2.3. | 62.001 – 85.500 | 335,- | 335,- |
| 2.2.4. | 85.501 – 104.000 | 505,- | 505,- |
| 2.2.5. | 104.001 – 128.500 | 755,- | 755,- |
| 2.2.6. | 128.501 felett | 815,- | 815,- |

**3. A szociális étkeztetés**

**3.1. intézményi térítési díja:** **720,- Ft/nap**

3.2. Az ellátásért fizetendő személyi térítési díjak meghatározása:

|  |  |  |
| --- | --- | --- |
|  | Jövedelmek forintban | Étkezési díj Ft/nap  ÁFÁ-val |
| 3.2.1. | 28.000 alatt | 0,- |
| 3.2.2. | 28.001 – 52.500 | 240,- |
| 3.2.3. | 52.501 – 76.500 | 455,- |
| 3.2.4. | 76.501 – 87.500 | 625,- |
| 3.2.5. | 87.501 – 128.500 | 660,- |
| 3.2.6. | 128.501 felett | 720,- |

**4. Étel házhozszállítás**

**4.1. intézményi térítési díja: 310,- Ft/nap**

4.2. Az ellátásért fizetendő személyi térítési díjak meghatározása:

|  |  |  |
| --- | --- | --- |
|  | Jövedelmek forintban | Szállítási díj Ft/nap |
| 4.2.1. | 28.000 alatt | 0, |
| 4.2.2. | 28.001 – 52.500 | 40,- |
| 4.2.3. | 52.501 – 76.500 | 70,- |
| 4.2.4. | 76.501 – 87.500 | 140,- |
| 4.2.5. | 87.501 – 104.000 | 215,- |
| 4.2.6. | 104.001 felett | 310,- |

**5. Az időskorúak nappali ellátásának intézményi térítési díja – étkezés nélkül – 50,- Ft/nap/fő.**

**Demens személyek nappali ellátásának intézményi térítési díja – étkezéssel együtt – 770,- Ft/nap/fő.**

**7. A jelzőrendszeres házi segítségnyújtás intézményi térítési díja 130,- Ft/nap** -------------

Az előterjesztést láttam:

Dr. Diósgyőri Gitta címzetes főjegyző