

# KŐRÖSTETÉTLEN KÖZSÉG ÖNKORMÁNYZAT

**2745 KŐRÖSTETÉTLEN Kocséri út 4.**

## Tel.: 53/368-005 Fax: 53/568-501

Iktatószám: C/2927/2024.

Előterjesztő: Pásztor Roland polgármester

Szakmai előterjesztő: Sipos Nikoletta CKÖH pénzügyi irodavezető

Ügyintéző: Gyenge Ilona Tárgy: 2023. évi költségvetés módosítása, előirányzat átcsoportosítások

Melléklet: rendelettervezet és 1-11 tábla

**ELŐTERJESZTÉS**

Kőröstetétlen Község Önkormányzat Képviselő-testületének 2024. május 21-i ülésére

**Tisztelt Képviselő-testület!**

Kőröstetétlen Község Önkormányzat 2023. évi költségvetésről szóló 5/2023. (II.17.) önkormányzati rendelete alapján e rendelet 11. §-a értelmében a költségvetés módosítására és előirányzat átcsoportosítására vonatkozó javaslatokat 2023.12.31-i hatállyal az alábbiakban terjesztem a Tisztelt Képviselő-testület elé:

**Előirányzat módosításra és átcsoportosítására vonatkozó javaslatok az Önkormányzat költségvetését érintően:**

**I. Központi költségvetéssel kapcsolatos elszámolások**

(3. számú melléklet)

**1. A Települési önkormányzatok működésének általános támogatása**

Település-üzemeltetéshez kapcsolódó feladatellátás támogatása: a fajlagos mutatószámok szerint az iparűzési adóerő képesség alapján történő beszámítás után 2023. évre megállapított támogatás 19.845.273 Ft.

ebből Közvilágítás kiegészítő támogatása 5.260.000 Ft.

A támogatást az energiaárak csökkenése miatt a májusi és az októberi elszámolás felmérésben módosításra került.

**Előirányzat módosítási javaslatunk:**

Helyi önkormányzatok működésének általános támogatása

bevételi előirányzat csökken 2.890.000 Ft-tal,

Dologi kiadások előirányzata csökken 2.890.000 Ft-tal.

**2. Elszámolásból származó bevételek**

A mikro-, kis- és középvállalkozások 2022. évi iparűzési adókedvezményével kapcsolatos önkormányzati támogatásról szóló 61/2022. (II. 28.) Korm. rendelet alapján a központi költségvetés felhasználási kötöttség nélküli támogatást nyújtott a települési önkormányzatoknak a mikro-, kis- és középvállalkozások számára biztosított iparűzési adókedvezmény miatti bevételkiesés támogatására. A települési önkormányzatot megillető támogatás két egyenlő részletben, 2022 júniusában és októberében került folyósításra 3.724.640 Ft összegben. A 2023. évben benyújtott elszámolás alapján az önkormányzatot 709.666 Ft plusz támogatás illeti meg.

**Előirányzat módosítási javaslatunk:**

Elszámolásból származó bevételek

bevételi előirányzat növekedik 709.666 Ft-tal,

Dologi kiadások előirányzata növekedik 709.666 Ft-tal.

**II. Működési célú támogatások**

(3. számú melléket)

**1.** **Hosszabb időtartamú közfoglalkoztatási támogatás**

A Pest Megyei Kormányhivatal Ceglédi Járási Hivatal Munkaügyi Kirendeltsége folyamatosan pályázatot hirdet közfoglalkoztatási programokra.

A 2023.03.01-2024.02.29-ig tartó program 5 fő részvételével folyik 85%-os támogatással.

A munkabérek és járulékok kifizetéséhez támogatást kapunk, illetve saját erőt biztosítunk. Az álláshelyek feltöltése változó volt, ezért a tervezett összeget módosítottuk a tényleges teljesítéshez.

**Előirányzat módosítási javaslatunk:**

Működési célú támogatások ÁHT-n belülről bevételi előirányzat csökken 261.073 Ft-tal,

Tartalékok kiadási előirányzat csökken 261.073 Ft-tal.

**2. Nyári diákmunka támogatása**

Nyári diákmunka program munkabérre kapott támogatás 580.000 Ft. 2023. július hónapban 5 fő 16-25 év közötti diákot foglalkoztattunk önkormányzatunknál.

**Előirányzat módosítási javaslatunk:**

Működési célú támogatások ÁHT-n belülről bevételi előirányzat növekedik 580.000 Ft-tal,

Személyi juttatások kiadási előirányzat növekedik 580.000 Ft-tal.

**3.** **Védőnői feladatok ellátáshoz működési támogatás** 150.000 Ft, a területi védőnői feladatok átszervezése következtében a Dél-pesti Centrum Kórház - Országos Hematológiai és Infektológiai Intézettel megállapodást kötött az önkormányzat az Egészségház Jászkarajenői út 22. ingatlan és ingó vagyon ingyenes használatáról és a használat során felmerülő költségek elszámolásáról 2023.07.01-jétől határozatlan időre. Havi 25.000.- Ft működési támogatást utal a Kórház a védőnői feladathoz kapcsolódó üzemeltetési költségekre fél évente elszámolási kötelezettséggel.

**Előirányzat módosítási javaslatunk:**

Működési célú támogatások ÁHT-n belülről bevételi előirányzat növekedik 150.000 Ft-tal,

Dologi kiadások előirányzata növekedik 150.000 Ft-tal.

**III. Felhalmozási támogatások**

(4. számú melléklet)

Felhalmozási célú támogatások államháztartáson belülről 200.000 Ft. Nagykőrös Város Önkormányzat támogatást biztosított önkormányzatunk részére az egykoron Nagykőrös városhoz tartozó Tetétlen-pusztán, Nagypengyom halom tetején 1896. augusztus 30-án állított milleniumi emlékmű felújításához kapcsolódó költségek fedezésére utólagos elszámolással.

**Előirányzat módosítási javaslatunk:**

Felhalmozási célú támogatások ÁHT-n belülről bevételi előirányzat növekedik 200.000 Ft-tal,

Felújítási kiadások előirányzata növekedik 200.000 Ft-tal.

**IV. Közhatalmi bevételek**

(3. számú melléklet)

A helyi adóbevételek és az bírság, pótlék, talajterhelési díj bevételek év végi záró követelésállományához igazítottuk az előirányzatokat a többletbevételek az Általános tartalékba kerültek.

**Előirányzat módosítási javaslatunk:**

Közhatalmi bevételek előirányzata növekedik 3.972.919 Ft-tal,

Tartalékok kiadási előirányzata növekedik 3.972.919 Ft-tal.

**V. Működési bevételek**

(3. számú melléklet)

1. Szolgáltatások ellenértéke (bérleti díjak és egyéb szolgáltatások)

a.) Nem tervezett többletbevételek felhasználása (Árpád liget bérleti díjak Gyereknap, Művelődési Ház bérleti díjai)

**Előirányzat módosítási javaslatunk:**

Működési bevételek előirányzata növekedik 678.110 Ft-tal,

Dologi kiadások előirányzata növekedik 678.110 Ft-tal.

b.) Év végi záró követelés állománya allapján megállapított előirányzathoz.

**Előirányzat módosítási javaslatunk:**

Működési bevételek előirányzata növekedik 636.562 Ft-tal,

Tartalékok kiadási előirányzata növekedik 636.562 Ft-tal.

2. Közvetített szolgáltatások ellenértéke (továbbszámlázott közüzemi díjak)

a.) Nem tervezett többletbevételek felhasználása

**Előirányzat módosítási javaslatunk:**

Működési bevételek előirányzata növekedik 494.938 Ft-tal,

Dologi kiadások előirányzata növekedik 494.938 Ft-tal.

b.) Év végi záró követelés állománya szerint.

**Előirányzat módosítási javaslatunk:**

Működési bevételek előirányzata növekedik 183.866 Ft-tal,

Tartalékok kiadási előirányzata növekedik 183.866 Ft-tal.

3. Kiszámlázott ÁFA

a.) Szolgáltatások és közvetített szolgáltatások ellenértéke többletbevételek ÁFÁ-ja.

**Előirányzat módosítási javaslatunk:**

Működési bevételek előirányzata növekedik 343.086 Ft-tal,

Dologi kiadások előirányzata növekedik 343.086 Ft-tal.

b.) Év végi záró követelés állomány miatti korrekció.

**Előirányzat módosítási javaslatunk:**

Működési bevételek előirányzata csökken 24.299 Ft-tal,

Tartalékok kiadási előirányzata csökken 24.299 Ft-tal.

4. Realizált kamatbevétel OTP Bank Nyrt. számlavezetőtől.

**Előirányzat módosítási javaslatunk:**

Működési bevételek előirányzata növekedik 242 Ft-tal,

Dologi kiadások előirányzata növekedik 242 Ft-tal.

5.Biztosítótól kapott kártérítés összege az időjárás okozta épületrongálódás miatt Jászkarajenői út 3. közösségi tér konyha után vagyonbiztosítás alapján.

**Előirányzat módosítási javaslatunk:**

Működési bevételek előirányzata növekedik 30.000 Ft-tal,

Dologi kiadások előirányzata növekedik 30.000 Ft-tal.

6. Egyéb működési bevételek címén költség visszatérítések és egyéb bevételek (elszámolásból adódó különbözetek foglalkoztatáshoz kapcsolódó járulékok MÁK, kerekítési különbözet pénztári tételek, gyermeknapi rendezvény karszalagok térítési díja, gázdíj visszatérítés 2022. évi)

**Előirányzat módosítási javaslatunk:**

Működési bevételek előirányzata növekedik 717.729 Ft-tal,

Dologi kiadások előirányzata növekedik 717.729 Ft-tal.

Működési bevételek előirányzata növekedik 939.077 Ft-tal,

Tartalékok kiadási előirányzata növekedik 939.077 Ft-tal.

7. Működési célú átvett pénzeszközök: Agócs János magánszemély adományozó, Kőröstetétlen településnek a Virágos Magyarország 2023. évi versenyben elért kiemelkedő teljesítményért díjat ajánlott fel az újonnan épített játszótér fásítására, a pénzbeli adomány.

**Előirányzat módosítási javaslatunk:**

Működési célú átvett pénzeszközök előirányzata növekedik 100.000 Ft-tal,

Tartalékok kiadási előirányzata növekedik 100.000 Ft-tal.

**VI. Finanszírozási bevételek**

(3. számú melléklet)

A 2024. évi állami támogatás előlege.

**Előirányzat módosítási javaslatunk:**

Finanszírozási bevételek előirányzata növekedik 709.207 Ft-tal,

Finanszírozási kiadások előirányzata növekedik 709.207 Ft-tal.

**VII. Dologi kiadások**

1. Az előterjesztéshez csatolt 6. számú melléklet a kiadások jogcímek szerinti a 7. számú melléklet a kormányzati funkciók szerinti előirányzatait mutatja. A költségvetési év folyamán a Dologi kiadások között a költségvetési szerv vezetője saját hatáskörben átcsoportosíthat, illetve ugyanazon a főkönyvi nyilvántartási számon a Kormányzati funkciók között is megteheti ugyanezt. Ezek a módosítások is beépítésre kerültek a táblázatba.

2. A 2023. évben újszülött kőröstetétleni lakosok és családjuk részére juttatott 50.000 Ft értékű baba-mama csomagokra fedezetet biztosítottunk.

**Előirányzat módosítási javaslat:**

Személyi juttatások előirányzata növekedik 275.590 Ft-tal,

Dologi kiadások előirányzata csökken 275.590 Ft-tal.

3. A 2023. évben szépkorúak, idős korúak, jubileumi alkalmakon lakosok köszöntése ajándék, virág stb. juttatások fedezetére.

**Előirányzat módosítási javaslat:**

Személyi juttatások előirányzata növekedik 100.000 Ft-tal,

Dologi kiadások előirányzata csökken 100.000 Ft-tal.

**VIII. Felhalmozási kiadások**

(A 8. számú melléklet)

**1. Beruházási kiadások**

a.) Az MFP-BJA/2021. pályázat a Dózsa György út végén új járda építése projektnél a önerő biztosítása a beruházási keret terhére.

**Előirányzat átcsoportosítási javaslat:**

Beruházási kiadások előirányzata (Beruházási keret) csökken 331.999 Ft-tal,

Beruházási kiadások előirányzata (MFP-BJA/2021. járdaépítés) növekedik 331.999 Ft-tal.

b.) A Játszóparkban közkút kialakítása beruházás 54/2023.(IX.26.) önkormányzati határozat alapján.

**Előirányzat módosítási javaslat:**

Beruházási kiadások előirányzata csökken 200.000 Ft-tal,

Dologi kiadások előirányzata növekedik 200.000 Ft-tal.

**2.** **Felújítási kiadások**

a.) Az MFP-ÖTIK/2021. Jászkarajenői út 3. közösségi terek felújítása, korszerűsítése pályázat önerő biztosítása.

**Előirányzat átcsoportosítási javaslat:**

Felújítási kiadások előirányzata (Felújítási keret) csökken 715.918 Ft-tal,

Felújítási kiadások előirányzata (MFP-ÖTIK/2021. felújítás) növekedik 715.918 Ft-tal.

b.) Az MFP-ÖTIF/2022. Temető hulladéktároló, illemhely felújítása pályázat önerő biztosítása.

**Előirányzat átcsoportosítási javaslat:**

Felújítási kiadások előirányzata (Felújítási keret) csökken 2.862.821 Ft-tal,

Felújítási kiadások előirányzata (MFP-ÖTIF/2022. felújítás) növekedik 2.862.821 Ft-tal.

c.) Az MFP-ÖTIK/2022. Kazánház és tároló felújítása, bővítése, átalakítása pályázat önerő biztosítása.

**Előirányzat átcsoportosítási javaslat:**

Felújítási kiadások előirányzata (Felújítási keret) csökken 3.157.979 Ft-tal,

Felújítási kiadások előirányzata (MFP-ÖTIK/2022. felújítás) növekedik 3.157.979 Ft-tal.

**IX. Tartalék**

A 2023. évi tartalékok változásait a 10. számú melléklet szerint részletesen bemutatjuk.

**Előirányzat módosítási javaslatunk:**

Személyi juttatások kiadási előirányzata növekedik 3.152.000 Ft-tal,

Munkáltatót terhelő járulékok kiadások előirányzata növekedik 481.754 Ft-tal,

Ellátottak pénzbeli juttatásai kiadási előirányzat növekedik 2.000.000 Ft-tal,

Egyéb működési célú kiadások növekedik 330.000 Ft-tal.

Tartalékok kiadási előirányzata csökken 5.963.754 Ft-tal.

**Az előterjesztést a Jogi- Gazdasági és Kulturális Bizottság megtárgyalja. A Bizottság véleményét a Képviselő-testület ülésén az elnök szóban ismerteti.**

A döntéshozatal a Magyarország helyi önkormányzatairól szóló 2011. évi CLXXXIX. törvény (Mötv.) 46. § (1) bekezdése alapján, a (2) bekezdésben foglaltakra figyelemmel **nyilvános** ülés keretében, az 50. § rendelkezései alapján – figyelemmel a 42. § 1. pontjában foglalt rendelkezésre – **minősített szavazati arány**t igényel.

Cegléd, 2024.05.13.

Pásztor Roland

polgármester

Az előterjesztést láttam:

Dr. Diósgyőri Gitta

címzetes főjegyző